

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 25.martā Nr.126

 (protokols Nr.4, 37 .p.)

**Par finansējumu Latvijas Politiski represēto Cēsu biedrībai**

Priekuļu novada pašvaldības dome izskata Latvijas Politiski represēto Cēsu biedrības iesniegumu (reģ.nr.3.1-5.2/2020-3925, 14.10.2020.) ar lūgumu atbalstīt projekta “Piemiņas vietas izveide pie Amatas stacijas 1949.gada 25.martā uz Sibīriju deportētajiem 1318 Cēsu apriņķa iedzīvotājiem (ešelons Nr.97322)” īstenošanu.

Iesniegumam pievienots saraksts par deportēto skaitu pagastos, novadā, kā arī izsūtījumā bojā gājušo pagastu un novada iedzīvotāju skaits.

Likuma “Par pašvaldībām” 12.pants nosaka, ka pašvaldība attiecīgās administratīvās teritorijas iedzīvotāju interesēs var brīvprātīgi realizēt savas iniciatīvas ikvienā jautājumā, ja tas nav Saeimas, Ministru kabineta, ministriju vai citu valsts pārvaldes iestāžu, tiesas vai citu pašvaldību kompetencē vai arī, ja šāda darbība nav aizliegta ar likumu, savukārt, likuma 14.panta otrās daļas 5.punkts nosaka, ka pašvaldībām ir pienākums atbilstoši apstiprinātajam pašvaldības budžetam racionāli un lietderīgi izlietot finanšu līdzekļus.

Ņemot vērā iepriekš minēto un pamatojoties uz likuma “Par pašvaldībām” 12.pantu, 14.panta otrās daļas 5.punktu, elektroniski balsojot tiešsaistē, PAR –13 (Elīna Stapulone, Dace Kalniņa, Aivars Tīdemanis, Jānis Mičulis, Arnis Melbārdis, Aivars Kalnietis, Māris Baltiņš, Baiba Karlsberga, Normunds Kažoks, Sarmīte Orehova, Mārīte Raudziņa, Juris Sukaruks, Elīna Krieviņa), PRET –nav, ATTURAS –nav, Priekuļu novada dome **nolemj**

1. Sniegt finansiālu atbalstu Latvijas Politiski represēto Cēsu biedrībai projekta “Piemiņas vietas izveide pie Amatas stacijas 1949.gada 25.martā uz Sibīriju deportētajiem Cēsu apriņķa iedzīvotājiem (ešelons Nr.97322)” īstenošanai EUR 500,00 apmērā no līdzekļiem neparedzētiem izdevumiem.
2. Lēmumu nosūtīt Iesniedzējam.
3. Atbildīgā par lēmuma izpildi - Finanšu un grāmatvedības nodaļas vadītāja I.Butāne
4. Kontroli par lēmuma izpildi veikt izpilddirektoram F.Puņeiko.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone